CELEX: 32014R0071
Language: da
Date: 2014-01-27 00:00:00
Title: Kommissionens forordning (EU) nr. 71/2014 af 27. januar 2014 om ændring af forordning (EU) nr. 965/2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008  EØS-relevant tekst

28.1.2014   
            
            
               DA
            
            
               Den Europæiske Unions Tidende
            
            
               L 23/27
            
         
      KOMMISSIONENS FORORDNING (EU) Nr. 71/2014
   af 27. januar 2014
   om ændring af forordning (EU) nr. 965/2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF (1), særlig artikel 8, stk. 5, og artikel 10, stk. 5, og
   ud fra følgende betragtninger:
   
               (1)
            
            
               Artikel 5 i forordning (EF) nr. 216/2008, der omhandler luftdygtighed, blev udvidet til at omfatte elementerne vedrørende evaluering af operationel egnethed i gennemførelsesbestemmelserne for typecertificering.
            
         
               (2)
            
            
               Det Europæiske Luftfartssikkerhedsagentur (»agenturet«) fandt, at det var nødvendigt at ændre Kommissionens forordning (EU) nr. 748/2012 (2) for at gøre det muligt for agenturet at godkende data om operationel egnethed som led i typecertificeringsprocessen.
            
         
               (3)
            
            
               Dataene om operationel egnethed bør omfatte obligatoriske elementer af masterminimumsudstyrslisten (MMEL) samt flyvebesætningens træning og kabinebesætningens træning, som kan danne grundlag for luftfartsforetagenders udformning af minimumsudstyrslisten (MEL) og træningskurser til besætningen.
            
         
               (4)
            
            
               I kravene vedrørende fastlæggelsen af MEL, flyvebesætningers træning og kabinebesætningers træning henvises til dataene om operationel egnethed, men der bør eksistere en generel bestemmelse og overgangsforanstaltninger i de tilfælde, hvor der ikke foreligger data om operationel egnethed.
            
         
               (5)
            
            
               Luftfartsbranchen og medlemsstaternes myndigheder bør gives tilstrækkelig tid til at tilpasse sig de nye forskriftsmæssige rammer og under visse forhold anerkende gyldigheden af beviser, der er udstedt før ikrafttrædelsen og anvendelsen af denne forordning.
            
         
               (6)
            
            
               Agenturet udarbejdede et udkast til gennemførelsesbestemmelser angående begrebet »data om operationel egnethed« og forelagde disse for Kommissionen i form af udtalelser (3) i overensstemmelse med artikel 19, stk. 1, i forordning (EF) nr. 216/2008.
            
         
               (7)
            
            
               Kommissionens forordning (EU) nr. 965/2012 (4) bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra det i henhold til artikel 65 i forordning (EF) nr. 216/2008 nedsatte udvalg —
            
         VEDTAGET DENNE FORORDNING:
   Artikel 1
   I forordning (EU) nr. 965/2012 foretages følgende ændringer:
   
               1)
            
            
               Artikel 9 affattes således:
               »Artikel 9
               Minimumsudstyrslister
               Minimumsudstyrslister (MEL), som luftfartsforetagendets hjemstat eller registreringsstaten har godkendt, inden denne forordning anvendes, anses for at være godkendt i overensstemmelse med denne forordning og må fortsat anvendes af luftfartsforetagendet.
               Efter at denne forordning er trådt i kraft, skal eventuelle ændringer af MEL som omhandlet i første afsnit, for hvilke der er opstillet en masterminimumsudstyrsliste (MMEL) som led i data om operationel egnethed i overensstemmelse med Kommissionens forordning (EU) nr. 748/2012 (5), foretages i overensstemmelse med denne forordnings bilag III, sektion 2, punkt ORO.MLR.105 snarest muligt og senest den 18. december 2017 eller to år efter godkendelsen af data om operationel egnethed, alt efter hvad der falder senest.
               Enhver ændring af en minimumsudstyrsliste som omhandlet i første afsnit, for hvilken der ikke er opstillet en MMEL som led i data om operationel egnethed, skal fortsat foretages i overensstemmelse med den MMEL, som er godkendt af luftfartsforetagendets hjemstat eller registreringsstaten alt efter hvad der er relevant.
            
         
               2)
            
            
               Som artikel 9a indsættes:
               »Artikel 9a
               Træning af flyvebesætning og kabinebesætning
               Luftfartsforetagender skal sikre, at flyve- og kabinebesætningsmedlemmer, der allerede opererer og har fuldført træning i overensstemmelse med subpart FC og CC i bilag III, som ikke omfattede de obligatoriske elementer, der er fastlagt i de relevante data om operationel egnethed, deltager i træning, som dækker disse obligatoriske elementer, senest den 18. december 2017 eller to år efter godkendelsen af data om operationel egnethed, alt efter hvad der falder senest«.
            
         
               3)
            
            
               Bilag III (DEL-ORO) ændres som anført i bilag I til nærværende forordning.
            
         
               4)
            
            
               Bilag V (DEL-SPA) ændres i overensstemmelse med bilag II til nærværende forordning.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. januar 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 79 af 19.3.2008, s. 1.
   
      (2)  EUT L 224 af 21.8.2012, s. 1.
   
      (3)  Udtalelse nr. 07/2011 fra Det Europæiske Luftfartssikkerhedsagentur af 13. december 2011, der findes på adressen: http://easa.europa.eu/agency-measures/opinions.php
   
      (4)  EUT L 296 af 25.10.2012, s. 1.
   
      (5)  EUT L 224 af 21.8.2012, s. 1.«
   
      BILAG I
      I bilag III (DEL-ORO) til forordning (EU) nr. 965/2012 foretages følgende ændringer:
      
                  1)
               
               
                  Punkt ORO.GEN.160, litra b), affattes således:
                  
                              »b)
                           
                           
                              Uanset litra a) skal luftfartsforetagendet til den kompetente myndighed og den organisation, der er ansvarlig for luftfartøjets konstruktion, indberette enhver form for hændelse, funktionsfejl, teknisk fejl, overskridelse af tekniske begrænsninger eller hændelse, der ville fremhæve unøjagtige, ufuldstændige eller tvetydige oplysninger i data om operationel egnethed, som er fastsat i overensstemmelse med forordning (EU) nr. 748/2012, eller anden uregelmæssig omstændighed, der har eller kan have bragt luftfartøjets sikre operation i fare, og som ikke har resulteret i et havari eller en alvorlig hændelse.«
                           
                        
            
                  2)
               
               
                  Punkt ORO.MLR.105 ændres således:
                  
                              a)
                           
                           
                              Litra a) affattes således:
                              
                                          »a)
                                       
                                       
                                          Der skal udarbejdes en minimumsudstyrsliste (MEL) i henhold til punkt 8.a.3. i bilag IV til forordning (EF) nr. 216/2008 baseret på den relevante masterminimumsudstyrsliste (MMEL) som defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012.«
                                       
                                    
                        
                              b)
                           
                           
                              Litra j), nr. 1), affattes således:
                              
                                          »1)
                                       
                                       
                                          de pågældende instrumenter, komponenter eller systemer er inden for rammerne af masterminimumsudstyrslisten som defineret i litra a)«
                                       
                                    
                        
            
                  3)
               
               
                  Punkt ORO.FC.140, litra a), affattes således:
                  
                              »a)
                           
                           
                              Flyvebesætningsmedlemmer, som opererer mere end en type eller variant, skal overholde alle de krav, der foreskrives i denne subpart for hver type eller variant, medmindre godskrivning i relation til kravene om træning, kontrol og rutine er defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012 for de relevante typer eller varianter.«
                           
                        
            
                  4)
               
               
                  Punkt ORO.FC.145, litra b), affattes således:
                  
                              »b)
                           
                           
                              Når luftfartsforetagendet fastlægger træningsprogrammer og -planer, skal det medtage de relevante elementer, der er defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012.«
                           
                        
            
                  5)
               
               
                  Punkt ORO.FC.220, litra e), affattes således:
                  
                              »e)
                           
                           
                              For flyvemaskiner skal piloter, der har fået udstedt en typerettighed baseret på en nul-flyvetidsuddannelse (ZFTT):
                              
                                          1)
                                       
                                       
                                          påbegynde overvåget linjeflyvning inden for 21 dage efter, at den praktiske prøve er afsluttet, eller efter passende træning leveret af luftfartsforetagendet. Indholdet af denne træning beskrives i driftshåndbogen
                                       
                                    
                                          2)
                                       
                                       
                                          fuldføre start og landing seks gange i en flysimulator inden for 21 dage efter, at den praktiske prøve er afsluttet, under overvågning af en typerettighedsinstruktør for flyvemaskiner (TRI(A)) i det andet pilotsæde. Antallet af starter og landinger kan reduceres, hvis godskrivning er defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012. Hvis disse starter og landinger ikke er udført inden for 21 dage, skal luftfartsforetagendet tilbyde genopfriskningstræning, og indholdet heraf skal være beskrevet i driftshåndbogen.
                                       
                                    
                                          3)
                                       
                                       
                                          udføre de første fire starter og landinger i forbindelse med overvåget linjeflyvning i flyvemaskinen under overvågning af en TRI(A)-instruktør i det andet pilotsæde. Antallet af starter og landinger kan reduceres, hvis godskrivning er defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012.«
                                       
                                    
                        
            
                  6)
               
               
                  Punkt ORO.CC.125, litra b), affattes således:
                  
                              »b)
                           
                           
                              Når luftfartsforetagendet fastlægger træningsprogrammer og -planer for luftfartøjstypespecifik træning og luftfartsforetagendets omskolingstræning, skal det om muligt inddrage de relevante elementer defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012.«
                           
                        
            
                  7)
               
               
                  Punkt ORO.CC.130, litra c), affattes således:
                  
                              »c)
                           
                           
                              Når luftfartsforetagendet fastlægger et forskelstræningsprogram og træningsplaner for en variant af en luftfartøjstype, der i øjeblikket flyves med, skal det i givet fald tage hensyn til de relevante elementer, der er defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012.«
                           
                        
            
                  8)
               
               
                  Punkt ORO.CC.250, litra b), nr. 1), affattes således:
                  
                              »1)
                           
                           
                              hvert luftfartøj som en type eller variant under hensyntagen i givet fald til de relevante elementer, som er defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012 for de relevante luftfartøjstyper eller -varianter, og«.
                           
                        
            
   
      BILAG II
      Bilag V, (DEL-SPA), til forordning (EU) nr. 965/2012 ændres således:
      
                  1)
               
               
                  Punkt SPA.GEN.105, litra b), nr. 2), affattes således:
                  
                              »2)
                           
                           
                              at relevante elementer, som er defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012, er taget i betragtning.«
                           
                        
            
                  2)
               
               
                  Punkt SPA.GEN.120 affattes således:
                  »SPA.GEN.120   Den specifikke godkendelses fortsatte gyldighed
                  
                  Specifikke godkendelser udstedes med ubegrænset varighed og er gyldige, såfremt luftfartsforetagendet forbliver i overensstemmelse med de krav, der er knyttet til den specifikke godkendelse, og under hensyn til de relevante elementer, som er defineret i den obligatoriske del af data om operationel egnethed, der er fastlagt i overensstemmelse med forordning (EU) nr. 748/2012.«